ხულიო კორტასარი

**ხულიო ფლორენსიო კორტასარი** ( დ. 26 აგვისტო, 1914, ბრიუსელი, ბელგია — გ. 12 თებერვალი, 1984, პარიზი, საფრანგეთი) — არგენტინელი მწერალი და მოაზროვნე. სიურეალიზმის ერთ-ერთი თვალსაჩინო წარმომადგენელი. 

## ბიოგრაფია 
ხულიო კორტასარი დაიბადა 1914 წლის 26 აგვისტოს ბრიუსელში, სადაც მისი მშობლები მამის მივლინების დროს იმყოფებოდნენ. როგორც თავად აღნიშნავდა ეს იყო "ტურიზმისა და დიპლომატიის ნაყოფი". 1914 წელს დაიწყო პირველი მსოფლიო ომი და შექმნილი ვითარების გამო ოჯახი იძულებული გახდა 1918 წელს არგენტინაში დაბრუნებულიყო. მამამ ოჯახი ევროპიდან დაბრუნების შემდეგ მალევე მიატოვა, ხულიომ ბავშვობა ბუენოს-აირესის მახლობელ ბამფილდში გაატარა. გაიზარდა ქალთა გარემოცვაში (დედასთან, დეიდასთან, ბებიასთან და მასზე ერთი წლით უმცროს დასთან ერთად), ამ გარემოებამ ძლიერი ზეგავლენა იქონია მისი მომავალი მსოფლმხედველობის ჩამოყალიბებაზე, მან არაერთხელ გაიბრძოლა გაბატონებული მატრიარქატის წინააღმდეგ.

წერა 9 წლის ასაკში დაიწყო. დაწყებითი განათლების მიღების შემდეგ სწავლა მასწავლებელთა საშუალო სკოლაში გააგრძელა *(Escuela Normal de Profesores Mariano Acosta)*. 1932 წელს მიიღო ლიტერატურის მასწავლებლის სტატუსი. ბიოგრაფ მონტეს-ბრედლის თანახმად, მასწავლებლად მუშაობდა ბუენოს აირესის პროვინციის მინიმუმ ორ სკოლაში. 1935 წელს უმაღლესი განათლების მისაღებად ჩააბარა ბუენოს-აირესის უნივერსიტეტის ფილოსოფიისა და ლიტერატურის ფაკულტეტზე, სადაც ეკონომიკური პრობლემების გამო მხოლოდ ორი წელი შეძლო სწავლა. თავდაპირველად ხულიო თავის ნაშრომებს "ხულიო დენისი"-ის ფსევდონიმით აქვეყნებდა. 1951 წელს, მისი პოლიტიკური შეხედულებების გამო, იძულებული გახდა გასცლოდა ხუან პერონის მმართველობის ქვეშ მოქცეულ არგენტინას და პარიზში ეპოვა ნავსაყუდელი. საფრანგეთში იუნესკოს დამოუკიდებელ თარჯიმნად მუშაობდა, რაც საშუალებას აძლევდა თავისი ლიტერატურული მოღვაწეობისათვის დაეთმო დრო და ემოგზაურა. 1953 იქორწინა აურორა ბერნარდესზე და მთარგმნელობით საქმიანობას მიჰყო ხელი. მნიშვნელოვანია მის მიერ შეტანილი წვლილი ამ სფეროში. ედგარ ალან პოს კორტასარისეული თარგმანი საუკეთესოდ არის მიჩნეული. მისი ყველაზე აღიარებული ნაშრომია *"კლასობანა"* *("Rayuela")*, წიგნის წაკითხვა შეიძლება ავტორის მიერ შემოთავაზებული თავების ნუსხის ან თქვენი ნება-სურვილის მიხედვით.

სიცოცხლის ბოლომდე გატაცებული იყო კრივითა და მუსიკით, განსაკუთრებით ჯაზით. 1984 წლის 12 თებერვალს გარდაიცვალა პარიზში, დაკრძალულია მონპარნასის სასაფლაოზე.

## ბიბლიოგრაფია
### მოთხრობები
#### რიტუალები
* დედის წერილები
* მტირალი ლილიანა
* დაბრუნების ტანგო
* ეტაპის ბოლო
* ცირცე
* ჯიბეში ნაპოვნი ხელნაწერი
* სიესტა ორისთვის
* ბესტიარიუმი
* ნასადილევს
* სილვია
* სინათლის ცვლილება
* ავტობუსი
* ბობისათვის
* სამართლიანი საიმაყით
* სევეროს ფაზები
* მენადები
* აქსოლოტლი
* საუბარი მდინარის ფონზე
* გულაღმა გატარებული ღამე
* შეკრება წითელ წრესთან
* კარგი მომსახურება
* ციკლადების კერპი
* თამაშის დასასრული
* წერილი სენიორიტას პარიზში
* ცხელი ქარები
* კატების ორიენტაცია
* ჩვენ ისე გვიყვარდს გლენდა
* წერილი ბოთლში

#### თამაშები
* ბაღების უწყვეტობა
* ადგილი, სახელად კინდბერგი
* მდინარე
* მიგალას ამბები
* ნაბიჯები კვალზე
* აჭედილი კარი
* შავი კნუტის კისერი
* საწამლავი
* თქვენ სულ მასთან იყავით
* ხელის პერიოდი
* ნურავის დაადანაშაულებთ
* საუბარი მეგობრულ საღამოზე
* ცეფალეა
* მეგობრები
* ყველა ცეცხლზე უცეცხლესი
* მგზავრობა
* ჩანაწერი უბის წიგნაკში
* ზაფხული
* მითითებები ჯონ ჰაუელისათვის
* მეორე მოგზაურობა
* სენიორიტა კორა 
* დროის მიღმა
* კლონი
* ყველაზე ღრმა ალერსი
* ამბები, რომლებსაც საკუთარ თავს ვუყვები
* ტორიტო
* სამხრეთის გზატკეცილი
* მამოძრავებელი ძალა
* ჩანაწერები მოთხრობებისთვის
 

#### გასასვლელები
* მიტაცებული სახლი
* სხვა ზეცა 
*მებიუსის ლენტი
* ნავი, ანუ კიდევ ერთი მოგზაურობა ვენეციაში
* ყვითელი ყვავილი
* შორეული
* ბენდი
* შეხვედრა
* საიდუმლო იარაღი
* კუნძული შუადღისას
* ავადმყოფთა ჯანმრთელობა
* მედლის მხარეები
* ზეცის კარიბჭე
* აქ, მაგრამ სად, როგორ
* ეშმაკის დორბლი
* მდევარი

#### აქ და ახლა
* გრაფიტი
* სოლენტინამეს აპოკალიფსი
* ხელმეორედ
* გაზეთის ნაგლეჯები
* სატარსა
* ვიღაც, ვინც აქვე დაძრწის
* სკოლა ღამით
* კოშმარები
* მანტეკილიას საღამო

## რესურსები ინტერნეტში 
*ნეტავ, რაზე ფიქრობდა ქრისტე ძილის წინ, ჩე?  სტატია ქართულ ლიტერატურულ ბლოგზე.

## სქოლიო
კატეგორია:არგენტინელი მწერლები
კატეგორია:დაბადებული 1914
კატეგორია:გარდაცვლილი 1984
კატეგორია:ხულიო კორტასარი
კატეგორია:პარიზელი მწერლები
კატეგორია:ბუენოს-აირესის უნივერსიტეტის კურსდამთავრებულები
კატეგორია:არგენტინელი მამაკაცი რომანისტები
კატეგორია:არგენტინელი მთარგმნელები
კატეგორია:პოსტმოდერნისტი მწერლები
კატეგორია:მაგიური რეალიზმის მწერლები
კატეგორია:XX საუკუნის არგენტინელი რომანისტები
კატეგორია:XX საუკუნის მთარგმნელები
კატეგორია:XX საუკუნის ესეისტები
კატეგორია:არგენტინელი ესეისტები
კატეგორია:მწერლები ანბანის მიხედვით